Kiøbenhavns Postrytter, 1784-10-08
Berlin, den 20 September. Den kongel. preussiske Resident von Buchholz har endelig i Warschau den 7de September sluttet en Forligs Convention over de hidtil værende Stridigheder imellem Preussen og Staden Danzig med den russiske keiserlige Gesandt, Hr. Greve af Stackelberg, efter det Udkast, som det kongel. preussiske Hof har sendt til Petersborg, med Tillæg af tvende Clausuler, som det russiske keiserl. Hof har foreslaaet, og det preussiske antaget. De Depurerede af Staden Danzig ere reiste til Danzig med deres Convention, for at indhente heele Stadens Ratification, og overlevere samme med deres Underskrivt til de russisk keiserl. og kongel. preussiske Gesandte, som imidlertid ere reiste til Grodno. Hosene skulde ikke have ladet mangle at publicere forbemeldte Forlig, efter skeete Ratification, i sin ganske og sande Jndhold med de dertil udforderlige Oplysnings Efterretninger; men da manikke vil opbie saadant i de udenlandske Tidender, men udstrøer allehaande ulige og urigtige Efterretninger derom, saa kan man herved i forveien melde, at det væsentlige Jndhold af Conventionen bestaaer i følgende Puncter, 1) Staden Danzig lover, at tilstaae de kongel. preussisk Undersaatter den frie Giennemfart med deres Skibe, Vogne og Vahre igiennem deres hele Gebeet til Vand og Lands, (som det, der har været Stridens egentlige Gienstand) og ikke at fordre andre Afgifter af dem, end af Danzigs Jndvaanere. 2) At Jndførselen til Søes og igiennem Farvandet skal være de preussiske Undersaatter frie ligesaavel, som de Danziger; men at det skal være danziger Magistrat tilladt, ved Giennemfarten igiennem sammes Gebeet at tage ligesaa meget i Afgivt af de preussiske Undersaatter, som der paa kongel. preussisk Side tages af Danzigs Jndvaanere, hvorved det skal være samme tilladt at visitere ved grundet Mistanke om Contravention, dog kuns i Nærværelse af den kongel. preussiske Resident, 3) Lover Magistraten af Staden Danzig, at lade alle Hs. kongel. Majestæt selv tilhørende Effecter, saasom Tobak, Jern, Porcelain, Armeens Nødvendigheder, tilligemed Søehandlings=Compagniets Søe-Salt, passere ubehindret og frie fra alle Afgivter. 4) Herimod overlader Hs. kongel. Majestæt Søe-Exportationen af de Vahre, som komme fra Polen til Danzig, paa Weichselen, til Jndvaanerne af Staden Danzig alleene, og vil ikke tilstaae sine Undersaatter den, tillader ogsaa Staden Danzig at lade vigilere derover i Farvandet ved sin Agent, og ved Contraventions Tilfælde at føre Besværingen derover. (Det forstaaer sig selv, at det staaer Polakkerne frit, at gaae med deres Vahre paa den venstre Arm af Weichselen til Danzig, eller paa den høyre Arm, som kaldes Nogat, paa Elbing.) 5) Lover Danziger Magistraten ogsaa at extendere den i Aaret 1771 paa alle preussiske Stater sluttede Convention til den siden erhvervede Provinds Vestpreussen, at den ingen preussiske Undersaatter vil optage i Staden eller sit Gebeet uden besynderlig kongel. Tilladelse; derimod lover Hs. kongel. Majestæt ogsaa at extradere Staden dens uberettiget bortløbne Jndvaanere, som ogsaa at tage sine Hververe tilbage af Staden Danzig. Man behøver kuns at ansee disse Forligspunkter, for at overbevises, at de ere overeensstemmende med den strærgeste Billighed og Retfærdighed, saavelsom ogsaa med de Grundsætninger, som det kongel. preussiske Hof ved denne heele Stridighed uden Feil har forsvaret.